
Α Π Ο Σ Π Α Σ Μ Α

  
Από το πρακτικό της υπ’ αριθμ. 36ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 530/2011
ΘΕΜΑ: «Εξέταση αιτήσεως του κου Τουνουσίδη Σάββα για λύση της σύμβασης μίσθωσης ακινήτου του Δημοτικού Καταστήματος που βρίσκεται επί της πλατείας Μεταξά»                                           

    Στον Πύργο και στο Δημοτικό Κατάστημα σήμερα την 8η του μηνός Δεκεμβρίου, του έτους 2011, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 54851/2-12-2011 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 31 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Φραγκαντώνης Παναγιώτης (προσήλθε στο 3ο θέμα της Η.Δ.),  14. Μπίρμπας Κων/νος, 15. Ανδρικόπουλος Ανδρέας, 16. Ανδρικόπουλος Φώτιος, 17. Αντωνέλος Δημήτριος, 18. Αργυρόπουλος Ιωάννης του Παναγιώτη, 19. Μποσμής Κων/νος, 20. Ρωμαίος Στέφανος, 21. Λιατσής Γαβριήλ – Επικεφαλής της Μείζονος Μειοψηφίας, 22. Δημόπουλος Φώτιος, 23. Ανδριόλας Γεώργιος, 24. Κουρμπανάς Γεώργιος, 25. Λιατσής Δημήτριος, 26. Γεράνιος Κων/νος, 27. Αγγελακοπούλου Ανδριάνα, 28. Γιάνναρος Χρήστος – Επικεφαλής της παράταξης «Λαϊκή συσπείρωση», 29. Καραμπέτσος Αθανάσιος, 30. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 31. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία και 2. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------

    Ακολούθως ο Πρόεδρος έθεσε υπόψη του Δημοτικού Συμβουλίου το 30ο θέμα της ημερήσιας διάταξης με τίτλο: «Εξέταση αιτήσεως του κου Τουνουσίδη Σάββα για λύση της σύμβασης μίσθωσης ακινήτου Δημοτικού Καταστήματος που βρίσκεται επί της πλατείας Μεταξά» και ανέφερε:
    Με την 5/2008 απόφαση της δημαρχιακής επιτροπής καταρτίστηκαν οι όροι διακήρυξης πλειοδοτικού διαγωνισμού για την εκμίσθωση ακινήτου ιδιοκτησίας Δήμου Πύργου, που βρίσκεται επί της πλατείας Μεταξά. Εν συνεχεία με την υπ’ αριθμ. 202/2008 απόφαση της Δημαρχιακής Επιτροπής (η οποία επικυρώθηκε με την 6655/2008 όμοια της Δ/νσης Τοπικής Αυτοδιοίκησης και Δ/σης Ν. Ηλείας), κατακυρώθηκε το αποτέλεσμα της δημοπρασίας στον κο Τουνουσίδη Σάββα, ο οποίος υπόγραψε συμφωνητικό με το Δήμο Πύργου, στις 25-6-2008. 
    Ακολούθως η οικονομική υπηρεσία – γραφείο εσόδων με το 51100/2011 έγγραφό της, διαβιβάζει στο Σώμα την αίτηση του κ. Τουνουσίδη Σάββα, με την οποία αιτείται τη λύση της σύμβασης μίσθωσης ακινήτου, επικαλούμενος προσωπικούς λόγους.
    Καλείται το Σώμα ν’ αποφασίσει σχετικά με τη λύση της σύμβασης μίσθωσης ακινήτου μεταξύ του Δήμου Πύργου και του κου Τουνουσίδη Σάββα, για το ακίνητο ιδιοκτησίας του Δήμου Πύργου, που βρίσκεται επί της πλατείας Μεταξά.
Το Δημοτικό Συμβούλιο Πύργου

Λαμβάνοντας υπόψη του:
· τις διατάξεις του άρθρου 65 του Ν.3852/2010
· τις υπ’ αριθμ. 5/2008 και 202/2008 αποφάσεις της Δημαρχιακής Επιτροπής
· την 51100/2011 αίτηση του κ. Τουνουσίδη Σάββα
Α π ο φ α σ ί ζ ε ι

    Ομόφωνα, τη λύση της σύμβασης της μίσθωσης του ακινήτου ιδιοκτησίας του Δήμου Πύργου (επί της πλατείας Μεταξά) που είχε υπογραφεί μεταξύ του Δήμου και του κ. Τουνουσίδη Σάββα, κατόπιν σχετικής αιτήσεως του μισθωτή στην οποία επικαλείται προσωπικούς λόγους. 
    Οι Δημοτικοί Σύμβουλοι κ.κ. Ι. Παναγόπουλος,  Γ. Θεοδωρέλος – Χαρίτος, Σ. Κωνσταντόπουλος, Π. Φραγκαντώνης, Κ. Μπίρμπας, Α. Ανδρικόπουλος, Δ. Αντωνέλος, Γ. Λιατσής, Φ. Δημόπουλος, Γ. Κουρμπανάς, Δ. Λιατσής, Κ. Γεράνιος, Χ. Γιάνναρος, Α. Καραμπέτσος, Ι. Σεφερλής και Π. Σκαρτσιάρης, ήταν απόντες από την συνεδρίαση, όταν τέθηκε το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 530/2011.
Για το σκοπό αυτό συντάχθηκε το παρόν πρακτικό που υπογράφεται ως ακολούθως:
    Ο ΠΡΟΕΔΡΟΣ                             ΤΑ ΜΕΛΗ                         Ο ΓΡΑΜΜΑΤΕΑΣ

    Ε. ΚΑΝΝΗΣ                                                                    Δ. ΤΖΟΥΑΝΟΠΟΥΛΟΣ
Ακριβές Απόσπασμα

Εκ των πρακτικών του Δ.Σ.

Πύργος  5 – 1 - 2012
Ο ΔΗΜΑΡΧΟΣ

Μ.Ε.Δ.
